b'\n_START_ARTICLE_\nMorten Gamst Pedersen\n_START_SECTION_\nTroms\xc3\xb8\n_START_PARAGRAPH_\nPedersen hadde sitt gjennombrudd i Tippeliga-klubben Troms\xc3\xb8 IL, og sk\xc3\xa5rte 7 m\xc3\xa5l i 2004-sesongen, f\xc3\xb8r han signerte for Blackburn etter bare halve sesongen unnagjort i august. Han ble solgt av Troms\xc3\xb8 IL for 1,5 millioner pund. Blackburn kj\xc3\xb8pte Pedersen for \xc3\xa5 fylle tomrommet etter Damien Duff, som i juli 2003 gikk til Chelsea. Det er hevdet at klubber som Manchester United, Aston Villa og Tottenham ogs\xc3\xa5 var interessert i \xc3\xa5 kj\xc3\xb8pe Pedersen. En av hans mest minnerike \xc3\xb8yeblikk for Troms\xc3\xb8 var da Troms\xc3\xb8 slo RBK 4-1 p\xc3\xa5 Alfheim i 2004. Gamst Pedersen og hans kompis Lars Iver Strand herjet med RBK. Gamsten scoret p\xc3\xa5 et fantastisk frispark og sendte Vidar Riseth ut i p\xc3\xb8lsebua med Ronaldinho-finta nede ved cornerflagget. RBK var ogs\xc3\xa5 sv\xc3\xa6rt interessert i \xc3\xa5 kj\xc3\xb8pe Gamsten etter hans gjennombrudd, men hadde lite \xc3\xa5 stille opp med da Blackburn kom p\xc3\xa5 banen.\n_START_SECTION_\nBlackburn\n_START_PARAGRAPH_\nMorten Gamst Pedersen debuterte i Premier League i en kamp mot Manchester United 28. august 2004. Blackburn ledet lenge 1\xe2\x80\x930, men United utlignet p\xc3\xa5 overtid. Det var Graeme Souness som hentet Gamst Pedersen til Blackburn, men da han sluttet og ble erstattet av Mark Hughes i september 2004, fikk Pedersen det vanskelig med \xc3\xa5 spille seg inn p\xc3\xa5 laget. Hughes mente at Pedersen trengte mer tid til \xc3\xa5 tilpasse seg niv\xc3\xa5et, og han ble derfor v\xc3\xa6rende ute av laget til over nytt\xc3\xa5r 2005. Sin f\xc3\xb8rste kamp for f\xc3\xb8rstelaget siden United-kampen ble borte mot Cardiff City i en tredjerundekamp i FA-cupen like etter nytt\xc3\xa5r, en sjanse som oppsto p\xc3\xa5 grunn av en skade p\xc3\xa5 Brett Emerton. Pedersen scoret etter bare noen f\xc3\xa5 minutter i denne kampen som endte 1-1, og etter det har det bare g\xc3\xa5tt fremover med nordmannen. Han utviklet seg snart til \xc3\xa5 bli en av klubbens aller viktigste og mest sentrale spillere._NEWLINE_15. januar 2005, i en bortekamp mot Portsmouth FC, scoret han sitt f\xc3\xb8rste m\xc3\xa5l i Premier League, en kamp Blackburn vant 1\xe2\x80\x930. Han har scoret en lang rekke m\xc3\xa5l etter dette, mange av dem p\xc3\xa5 flotte langskudd/volleyskudd. Blant annet har han etterhvert utviklet seg til \xc3\xa5 bli en av Premier Leagues beste frisparkskyttere._NEWLINE_21. januar 2006, i en bortekamp mot Newcastle United, scoret han sin karri\xc3\xa8res f\xc3\xb8rste m\xc3\xa5l med h\xc3\xa5nden. Blackburn Rovers vant til slutt kampen 1\xe2\x80\x930.\n_START_SECTION_\nKarab\xc3\xbckspor\n_START_PARAGRAPH_\nEtter sesongslutt i 2013 ble Gamst Pedersen fristilt av Blackburn pga h\xc3\xb8ye l\xc3\xb8nnsutgifter. I august 2013 signerte Morten Gamst Pedersen en 2-\xc3\xa5rskontrakt med den tyrkiske klubben Kardemir Karab\xc3\xbckspor.\n_START_SECTION_\nRosenborg\n_START_PARAGRAPH_\nI mars 2014 signerte Gamst Pedersen en tre\xc3\xa5rskontrakt med Rosenborg Ballklub. Til tross for vellykket spill innledningsvis, fikk han skader som satte ham ut av spillerstallen. Han hadde kontrakt ut 2016-sesongen, men i begynnelsen av januar 2016 ble klubb og spiller enige om \xc3\xa5 avslutte den med umiddelbar virkning. Gamst Pedersen har ikke umiddelbare planer om ny klubb.\n_START_SECTION_\nLandslagsspill\n_START_PARAGRAPH_\nHan har spilt 76 kamper for det norske landslaget, med seksten m\xc3\xa5l (pr 11. oktober 2011) siden sine f\xc3\xb8rste kamper i 2004. Han har f\xc3\xa5tt Gullklokka av Norges Fotballforbund for mer enn 25 landslagskamper._NEWLINE_Den 18. februar 2004 sk\xc3\xa5rte han sitt f\xc3\xb8rste og deretter sitt andre landslagsm\xc3\xa5l for Norge, i en vennskapskamp borte mot Nord-Irland som Norge tilslutt vant 4\xe2\x80\x931_NEWLINE_I september 2006 i en kamp mot Ungarn, sk\xc3\xa5rte Gamst Pedersen, som hadde Marco van Basten som en av sine favoritter som guttunge, et m\xc3\xa5l som var veldig likt det som van Basten sk\xc3\xa5rte i finalen i EM i fotball i 1988. Store norske aviser som Aftenposten, Dagbladet og VG ga han deretter tilnavnet van Gamsten som en f\xc3\xb8lge av det m\xc3\xa5let._NEWLINE_I en landskamp den 1. april 2009, der Gamsten sk\xc3\xa5rte det avgj\xc3\xb8rende seiersm\xc3\xa5let i en 3-2 seier hjemme mot Finland, reagerte han med \xc3\xa5 feire m\xc3\xa5let sitt ved \xc3\xa5 late som han skulle trekke ned shortsen og gestikulerte med hendene til publikum. \xc3\x85rsaken var at han ble pepet p\xc3\xa5 av publikum tidligere i kampen, etter noen d\xc3\xa5rlige pasninger og innlegg.\n_START_SECTION_\nUtenom fotball\n_START_PARAGRAPH_\nMorten Gamst Pedersen og Sigurd Rushfeldt ble 10. mai 2006 sammen tildelt Finnmark fylkeskommunes kulturpris for 2006. Morten ble ogs\xc3\xa5 k\xc3\xa5ret til \xc3\xa5rets Vads\xc3\xb8v\xc3\xa6ring i 2005._NEWLINE_Gamst Pedersen var ogs\xc3\xa5 ambassad\xc3\xb8r for Troms\xc3\xb8 2018 sitt arbeid med \xc3\xa5 f\xc3\xa5 vinter-OL til Norge. Morten har ogs\xc3\xa5 gjort mange investeringer utenfor fotballbanen, han har b\xc3\xa5de investert i eiendommer, sj\xc3\xb8mat og tech-selskaper.\n_START_SECTION_\nTrivia\n_START_PARAGRAPH_\nPedersen er med i det norske boybandet The Players, sammen med vennene Freddy dos Santos, Raymond Kvisvik, Kristofer H\xc3\xa6stad og \xc3\x98yvind Svenning. De slapp en plate i forbindelse med Soccer Against Crime kampanjen, og deres f\xc3\xb8rste singel ble en hit i Skandinavia.'